hegyalja_2012 - Rock STATION
Címkék » hegyalja_2012
KÖZEL 15 EZER SZAVAZAT DÖNTÖTT A HEGYALJA HATÁRON TÚLI VENDÉGVÁROSAIRÓL
2013. február 06. - sunthatneversets
Lenn voltunk a 'Hegyen - Hegyalja Fesztivál 2012. (3-4. nap)
2012. július 25. - Norbert K
Előzetesen számomra a Biohazard tűnt a legnagyobb húzónévnek, és pénteken elérkezett az ő idejük is. Volt mindenféle, míg a szombat kissé lazábbra sikeredett, úgyhogy a folytatásban a hegyaljai élmények utolsó felvonását olvashatjátok.
biohazard hegyalja 2012
FÜRDŐRUHÁS TUSOLÓS AXE GUINNESS VILÁGREKORD A HEGYALJÁN
409 együtt tusoló fesztiválozó, több mint 12 liter AXE tusfürdő és 12 locsolófejből alázúduló víz egy 150 négyzetméteres, gigantikus zuhanyzóban: ez a nyár legszexibb világrekordja számokban.
Majka kézjelére indult a bulitusolás Tokajban, a Borsodi Hegyalja Fesztiválon, ahol több száz fesztiválozó lány és fiú mosta egymás hátát, hogy megdöntsék az együtt tusolás tavalyi, mauritiusi világrekordját. Az előző, 232 fővel felállított rekordra 177-et vertek rá a fiatalok, hiszen 409-en álltak a zuhany alá. A Magyarországon még nem látott rekordkísérlet alatt szivacshasználati technikát a még vizesen is tüzes AXE angyalok, a hangulatfokozó kaszkadőr trükköket Piroch Gábor csapatának tagjai mutatták a zenére, bulizva rekordot döntő százaknak. A Magyar Rekordszövetség helyszínen tartózkodó képviselői hitelesítették a rekordot, és átadták az ezt igazoló oklevelet a rekorddöntésnek helyszínt biztosító az AXE Rádió1 Party Station színpadán.
Lenn voltunk a 'Hegyen - Hegyalja Fesztivál 2012. (2. nap)
2012. július 24. - Norbert K
2005 óta minden Hegyalján ott voltam, és ugyan ízlések és pofonok, de mondjuk úgy, nem az idei zenei felhozatala volt a legerősebb. De ne panaszkodjunk, azért voltak nyalánkságok bőven. Kiváló példa erre a csütörtök, ami számomra előzetesen a legjobbnak ígérkezett.
danko jones hegyalja 2012
Ott vagyunk a HEGY'en!
Már érkeznek a fesztiválozók Tokajba: a hegyaljások zöme jó előre beszerezte a belépőjét, a többiek a helyszínen juthatnak hozzá.. Az eddigi legszerencsésebbnek ígérkező, 13. Hegy’en kedd este már bulizhatnak a hegyaljások, a Tisza-parti város utcáin pedig már most mindenhol a holnap fellépő Alphaville számai szólnak.
Gombamód nőnek ki a sátrak a Tisza-part füvéből, a tokaji szállodák, panziók és kiadó szobák lassan megtelnek a Hegyalja Fesztiválra érkezőkkel. Aki még nem indult el, annak sem kell aggódnia: a környező településeken még várnak rájuk kényelmes szállások, vendégszerető házigazdák és finom tokaji borok.
A finom tokaji borokkal már kollégáink is szorosabb ismeretséget kötöttek, hiszen közülük volt aki már tegnap leutazott a helyszínre. Facebook oldalunkon a fesztivál ideje alatt folyamatosan rövidebb hírekkel jelentkezünk, míg itt beszámolókat olvashattok majd minden nap az előző napi történésekről. Szóval 5, 4, 3, 2, 1 ...................... Facebook
Hegyalja 2012: HEGY’, VÖLGY, SZÍNHÁZ
Tokaj és Rakamaz július 18. és 22. között több mint fesztiválhelyszín: a tehetséges fiatalok karrierindító bázisa, a színház legizgalmasabb oldala, a Művészetek Völgyének előretolt helyőrsége, biciklisparadicsom, extrémsport mennyország, evezőtúrák mesebeli helyszíne, és sörrel-borral folyó Kánaán. A Borsodi Hegyalja Fesztivál városi helyszínei, a Paulay Ede Színház, és idén először a Hegy’ről a Völgybe kézműves kiállítás és vásár az országban egyedülálló, különleges fesztiválprogramot kínálnak, a túrázni vágyókat kajakok, kenuk, bicikliflotta, lovaskocsi és mobil túraútvonal várja, míg a fesztiválterületen kivételes tehetségű extrémsportolók, tetoválásszakértő, a Borsodi teljes sörkínálata, a környékbeli borászok és pálinkafőzdék nedűi fogadják a hegyaljásokat. A Hegy’ Karriergyárban a stand up comedy legjobbjai állásinterjúztatnak.
A legszerencsésebb hegyaljások már május végén bulizhatnak magyar kedvenceikkel, a Borsodi Hegyalja Fesztivál reklámfilm forgatásán. A keddi felvétel maga lesz a sörrel-zenével folyó Kánaán, erről a Borsodi mellett a Hegy’en fellépő HŐSÖK, a PASO, a BRAINS, a SUPERNEM, KOWALSKY, a DEPRESSZIÓ, a SUBSCRIBE, a BLIND MYSELF, az INSANE, a rock’n’roll bombázókból álló CHERRY BOMB tagjai és a kettőnégyes Szujó Dani is gondoskodik – 13 szerencsés hegyaljás zúzhat velük a kamerák előtt. A kiválasztottak közül egy még mázlistább lesz, ugyanis fesztiválbelépőt és egy tálca Borsodit nyer. De idén minden hegyaljás szerencsés, hiszen a Hegy’ bérlet nem egyszerű fesztiválbelépő, de a világörökségi nyaralásra is szól. Ráadásul, akik május végéig biztosítják a helyüket a tokaji buliba, azok közel 30, diákként pedig közel 40% kedvezménnyel jutnak a belépőjükhöz. Így biztosan belefér majd még egy Furmint-fröccs, miközben a Hegy’ Furmint Klubjában többek közt a KEREKES BAND, a FIRKIN, FERENCZI GYÖRGY ÉS A RACKAJAM, a HOLLYWOOD ROSE és a BALKAN FANATIK zenél, a hajnalt pedig a legpörgősebb DJ-k köszöntik a Tisza partján.
Újabb nevek az idei Hegyaljára!
A Borsodi Hegyalja Fesztivál Tisza-parti élménycsomagjába újabb fellépők kerültek a világörökségi túrák, az evezés, az extrémsport show-k, a Tisza-parti strandolás, a hűsítő Furmint-fröccsök mellé. Az örök fiatalság zenei forrása a Hegy’en tör fel: a tavalyi „Scooter-őrület” után több ezernyien tombolhatnak a halhatatlan és minden generáció számára himnuszként élő Forever young-ra, amikor színpadra lép a német poplegenda, az ALPHAVILLE. Az új generáció képviseletében érkezik az amerikai SET YOUR GOALS, új albumát hozza a NEMJUCI, jön még többek közt a FRESHFABRIK, az örök kedvenc ALVIN ÉS A MÓKUSOK, a szlovák punkalapvetés KONFLIKT, a tavalyi koncert után visszakövetelt olasz HELIA, az ANIMA SOUND SYSTEM, a VAD FRUTTIK, a MAGASHEGYI UNDERGROUND, PÉTERFY BORI & LOVE BAND, a DEPRESSZIÓ, a BЁLGA, az EDDA MŰVEK, és idén is a BEATRICÉVEL nyit a fesztivál. A zenéken túl a pénztárcabarát árak, a félárú vonatjegy, a kényelmes környékbeli szállások, a hűs hegyaljai pincék mind hozzá tartoznak a megzenésített nyaraláshoz, amelyre a bérlet május végéig last minute árakon szerezhető be.
A Hegyalja Fesztivál idén vendégül látja Kassa és Pécs városát. A két helység lakói számára a lakcímkártyájuk a belépő a világörökségbe, az EVERLAST, az ENTER SHIKARI, a STEREO MCS, a PAROV STELAR BAND, az ARCH ENEMY, az EXODUS, a KISCSILLAG, a 30Y és a többi, összesen több mint 200 világsztár és magyar fellépő koncertjére Tokaj és Rakamaz határában, a napsütötte Tisza-parton. Európa 2010-es és 2013-as Kulturális Fővárosának lakói a négynapos megzenésített nyaraláson nem csak a koncerteket, a strandolást, a hajnalig tartó bulizást élvezhetik, de tapasztalatot is cserélhetnek. Az idei első hagyományteremtő meghívást a következő években mindig egy újabb határon túli magyar és egy hazai város vendégeskedése követi, hiszen a Hegy’ nem csak egy zenei fesztivál, de nyaralás világörökségi környezetben és kulturális találkozópont is.A 13. Hegyalja Fesztiválon újabb hagyomány teremtődik a fesztivál felelősségvállalásának jegyében: idén Pécs és Kassa a Hegy’ vendégei, és ezentúl minden évben más-más határon túli és hazai várost hív meg a rendezvény. Az Európa Kulturális Fővárosa posztját korábban betöltő Pécs és a jövőre ugyanezt a címet viselő Kassa lakosai között lecsökken a távolság, és megszűnik a határ: utóbbiaknak mindössze 100 kilométert kell utazniuk, ám előbbieknek is jóval rövidebb az út, hogy eszmét cseréljenek e fontos szerep betöltésének tapasztalatairól, a felkészülés kihívásairól a kassaiakkal.
Stereo MCs, Hatebreed, Sonata Arctica és Suicide Silence a Hegyalján!
A Hegy’ nagyszínpada előtti terület hatalmas tánctérré alakul, mikor színpadra lép az elektronikus zenei alapvetés, a londoni STEREO MCS. A Connected című, több generációt megtáncoltató slágert megalkotó csapat új albumát elhozva érettebb, összetett, rockosabb hangzását is megvillantja a fesztiválozóknak. Az óriási buli az IRIE MAFFIA fellépésén is folytatódik, a CSÍK ZENEKAR megmutatja, milyen a nagyszínpados népzenés mulatság, alternatív rockkal érkezik a KISCSILLAG, a 30Y, hiphoppal AKKEZDET PHIAI, a PUNNANY MASSIF és a HŐSÖK is erősítik a fesztivál-felhozatalt. Persze a keményebb vonalból is lesz több korosztálynyi rajongót felölelő a Borsodi Hegyalja Fesztiválon: az USA-beli HATEBREED nehézfém-szállítmánnyal állít be a fesztiválterületre. Szintén az Államokból jön a SUICIDE SILENCE, a finnek power metállal készülnek, jön a SONATA ARCTICA. Persze a súlyos zenéket a hazai csapatok közül is képviselik a legjobbak, többek közt a SUBSCRIBE, a BLIND MYSELF, az EKTOMORF és a ROAD.
Hegyalja 2012 - Jön a Biohazard és az Exodus is?
Korábban mi is megírtuk, hogy a Danko Jones és az Arch Enemy már biztosan fellép az idei Hegyalja Fesztiválon. Mára az is eldőlt, hogy a múlt év decembere után ismét eljön hozzánk a Skindred, a Black Sun Empire, a Broken Note, az Evil Nine, és a Parov Stelar.A Last.Fm esemény információjában korábban több zenekar is jelezte fellépését az rendezvényen, de hivatalos bejelentése eddig a Biohazard, a EngineEarz, az Exodus, és a Pendulum fellépésének még nem volt.
Hegyalja 2012: Jön az Arch Enemy
Július 18-22. között rendezik meg idén a Hegyalja Fesztivált. A már korábban bejelentett kanadai Danko Jones mellett - akik most már minden évben tiszteletüket teszik nálunk -, tegnap a svéd Arch Enemy fellépésének bejelentésére is sor került.
danko jones arch enemy hegyalja 2012